Postavljanje GIT-a na vašim računalima

1. Preuzeti i instalirati GIT sa interneta (nikakve posebne postavke mijenjati, samo pritiskati Next i konačno Install)
2. Sačekati kraj instalacije.
3. Na radnoj površini ili negdje gdje ćete zapamtiti, stvoriti folder u kojem ćete raditi ove vježbe.
4. Ući u taj folder, u prazni prostor kliknuti desni klik miša i odabrati „Open GIT Bash here“ (WIN 10) ili „More options“ 🡪 „Open GIT Bash here“ (WIN 11).
5. Zatim u konzolu GIT Basha upisati sljedeće dvije naredbe:
   1. *git config --global user.name* ***git\_ime***
   2. *git config --global user.mail* ***nebitno*** (samo upišite par slova, ne treba cijela adresa)
6. (***Opcionalno***) Ukoliko već imate nešto postavljeno na GitHubu, potrebno je upisati: *git fetch* te ukoliko se pojavi poruka da postoji commit na GitHubu, a ne u vašem lokalnom repozitoriju (folderu) treba još upisati: *git pull*.
7. Prijavit ćete se u svoj GitHub račun, otići na vlastiti profil (ikona u gornjem desnom dijelu ekrana)
8. Odabrati gumb za repozitorije i s desne strane ćete vidjeti zelenu gumb New, čijim se klikom otvara nova kartica u kojem ćete imenovati svoj repozitorij s lako prepoznatljivim imenom, npr. „*Strukture Podataka“*.
9. Pazite da je označeno stanje „*Public*“ i možete stvoriti svoj repozitorij.
10. Otvorit će vam se stranica sa uputama kako ga postaviti lokalno, ali svejedno su vam navedene te naredbe u sljedećim koracima.
11. U GIT bashu upišite: *git init* (ovo će inicijalizirati vaš folder lokalno kao GIT repozitorij)
12. Stvorit ćete nekakav folder za prvu vježbu, npr Vjezba1, Zad1,… te README.md datoteku. Ona se inače koristi za opisivanje svakog repozitorija i navodi osnovne upute za korištenje projekta, vjerojatno ćete koristiti markdown „jezik“ na nekoliko kolegija iduće godine.
13. Ako u GIT bash konzoli upišete naredbu: *git status* , zelenom bojom će biti označeni sve datoteke i mape koje su identične vašem GIT repozitoriju. Crvenom bojom su označeni svi oni koji su ili novo kreirani ili su izmijenjeni.
14. Za dodavanje ovih crvenih može se upisati: *git add* ***naziv\_datoteke\_ili\_mape* ,** za pojedinačno dodavanje ili *git add .* , ovdje točka znači dodavanje SVIH novih ili izmijenjenih datoteka odjednom.
15. Poželjno je da ostavite komentar na dodane datoteke i mape, preko naredbe: *git commit -m „****vaš komentar (npr. first commit / bug fix / updated files)****“*
16. Prebacimo se zatim u glavnu granu sa: *git branch -M main*.
17. Predzadnji korak je povezati vaš lokalni folder sa vašim GIT repozitorijem preko njegova linka: *git remote add origin* ***link vašeg repozitorija***
18. Ukoliko nema grešaka, obavite konačno prebacivanje sa: *git push -u origin main*
19. Za svako sljedeće korištenje na vašem osobnom računalu, ukoliko uvijek radite u istoj mapi, samo ponavljate sve od koraka 13 do 18, sa preskakanjem 17. koraka (linkanje se obavi samo prvi put).

**NAPOMENA:**

* **Ako se pojavi greška 403:** Start Menu Windowsa 🡪 Credential Manager 🡪 odabrati Windows Credentials 🡪 Generic Credentials 🡪 pronaći git:https://github.com 🡪 Remove